ตรวจสอบสถานะเราไม่ทิ้งกัน เช้าวันที่ 27 เม.ย. เตรียมโอนเงิน 5000 อีก 7 แสนคน
พรุ่งนี้เช้าอย่าลืมเช็กสิทธิ์ เราไม่ทิ้งกัน คลังโอนเงินเยียวยา 5000 บาท ให้ผู้ที่ได้รับสิทธิ์เพิ่มอีก 7 แสนคน มาจากขอ ข้อมูลเพิ่มเติม และขอ ทบทวนสิทธิ์จากกรณี รัฐบาลเปิดมาตรการเยียวยาลูกจ้างชั่วคราว อาชีพอิสระ นอกระบบประกันสังคม ที่ได้รับผลกระทบจากเชื้อไวรัส โควิด-19 (COVID-19) จะได้รับเงินสนับสนุนรายละ 5000 บาทต่อเดือน โดยต้องลงทะเบียนผ่านเว็บไซต์ www.เราไม่ทิ้งกัน.com เท่านั้น ซึ่งล่าสุดได้ปิดการลงทะเบียนขอรับสิทธิ์ไปแล้ว แต่ยังเปิดเว็บให้ตรวจสอบสถานะ ยกเลิกการลงทะเบียน ยื่นทบทวนสิทธิ์ เปลี่ยนแปลงข้อมูลการรับเงิน และยื่นข้อมูลเพิ่มเติมได้ล่าสุด นายลวรณ แสงสนิท ผู้อำนวยการสำนักงานเศรษฐกิจการคลัง (สศค.) เปิดเผยว่า ในช่วงที่ผ่านมา กระทรวงการคลังได้จ่ายเงินเยียวยาไปแล้วประมาณ 4.9 ล้านราย ในระยะถัดไปจะเริ่มจ่ายในจำนวนที่มากขึ้น หรือราว 700000 คนต่อวัน เพราะระบบสามารถประมวลผลได้รวดเร็วขึ้นทั้งนี้ มีผู้ยื่นขอทบทวนสิทธิ์แล้วจำนวน 3.1 ล้านราย ขณะเดียวกัน เมื่อส่งทีมผู้พิทักษ์สิทธิ์ลงพื้นที่ตรวจสอบ พบว่า มีผู้ที่แสดงข้อมูลเป็นเท็จ ทำให้มีคนขอยกเลิกการลงทะเบียนหรือยกเลิกการทบทวนสิทธิ์ในวันแรก คือ 25 เม.ย.นี้ ประมาณ 910000 ราย โดยทีมผู้พิทักษ์สิทธิ์ หลายจังหวัดลงพื้นที่ตรวจสอบสิทธิ์ทุกวันไม่เว้นวันหยุดเสาร์-อาทิตย์สำหรับจำนวนผู้สละสิทธิ์ ในกรณีที่เป็นรัฐวิสาหกิจ หรือประสงค์จะคืนเงินเยียวยาโดยสมัครใจนั้น มีการแจ้งขอสละสิทธิ์เยียวยาแล้ว 900 ราย ส่วนกลุ่มที่ขอข้อมูลเพิ่มเติม มีผู้มาให้ข้อมูลแล้ว 5 ล้านราย ยังขาดอีก 1.3 ล้านราย จึงอยากให้เข้ามาช่วยให้ข้อมูลโดยเร็วเพื่อประโยชน์ของผู้ลงทะเบียนเองขณะที่ ในสัปดาห์หน้าวันที่ 27-28 เม.ย.63 จะมียอดจ่ายเงินเยียวยารวม 1.5 ล้านคน แบ่งเป็นวันที่ 27 เม.ย. โอนเงินจำนวน 7 แสนราย และ วันที่ 28 เม.ย. โอนเงินจำนวน 8 แสนราย ซึ่งกลุ่มที่จ่ายเงินรอบนี้นั้น ได้ตรวจสอบข้อมูลเรียบร้อยแล้วจาก กลุ่มที่ขอข้อมูลเพิ่มเติม และ กลุ่มที่ขอทบทวนสิทธิ์.
พรุ่งนี้เช้าอย่าลืมเช็กสิทธิ์ เราไม่ทิ้งกัน คลังโอนเงินเยียวยา 5000 บาท ให้ผู้ที่ได้รับสิทธิ์เพิ่มอีก 7 แสนคน มาจากขอ ข้อมูลเพิ่มเติม และขอ ทบทวนสิทธิ์
เราไม่ทิ้งกัน,ลงทะเบียนเราไม่ทิ้งกัน,ลงทะเบียนรับเงิน 5000,www.เราไม่ทิ้งกัน.com,วิธีรับเงิน5000,เงินเยียวยา 5000 บาท,โควิด-19